open-index/open-wikipedia-markdown huggingface dataset:
Jul i Tøyengata

***Jul i Tøyengata*** er en norsk komiserie som gikk på TVNorge i 2006. Serien var utformet som en julekalender og var ment som en parodi på *[[Jul i Skomakergata]]*. 

Serien ble også sendt på svenske Kanal 5. TVNorge sendte den i reprise i 2009.

## Handling
Handlingen er lagt til 2006, der Skomakergata er blitt erstattet med Tøyengata og persongalleriet erstattet av diverse personer med innvandrerbakgrunn (som ofte driver med lyssky virksomhet). Zahid Ali spiller dobbeltrollen som skomaker Ali og den hvite jernvarehandleren A.O. Konnerud. Serien har innslag av noen korte dokkefilmer om «Mulla Blund», som er opptatt av å fremme innvandrernes særrettigheter i det norske samfunn, som en parodi på «Jon Blund». Serien ble vist hver kveld kl 20:15. Målgruppen var ungdom og voksne fra 12 til 44 år. Serien ble ingen seersuksess.

## Seertall og mottakelse
Premieren ble sett av , noe som var meget høye tall for TVNorge. Men etter noen episoder begynte seertallene å falle dramatisk og etter drøyt to uker lå seersnittet på .

Premieren fikk lunken mottakelse fra TV-anmelderne. Mest positiv var *[[Dagsavisen]]*s anmelder som gav terningkast 5. *[[VG]]*s anmelder gav terningkast fire, Aftenposten og Dagbladet tre, *[[Bergens Tidende]]* og *[[Stavanger Aftenblad]]* to og *[[Adresseavisen|Adressa]]* terningkast 1.

Zahid Ali mottok en del kritikk fra Henki Kolstad som følte seg krenket av skomaker-parodien.

## DVD
Serien ble utgitt på DVD i 2007. Den inneholder nærmere 30 minutter med ekstramateriale, noe som inkluderer alle innslagene fra «Alis TV» og dokumentaren «Jul bak Tøyengata».

## Trivia
Den svenske skuespilleren Robert Gustafsson medvirker i serien, og da serien ble solgt til Sverige forsøkte han å protestere, siden produksjonsselskapet ikke hadde kontrakt med han for visning der. Begrunnelsen var at svenske seere ikke ville forstå parodien på den norske serien *Jul i Skomakergata*, og han ville ikke være med på en svensk kringkasting. Kanal 5 løste det med å klippe vekk alle scenene Gustafsson var med.

## Rollebesetning
* Zahid Ali – Skomaker Ali; Konnerud
* Nikis Theophilakis – Naeem
* Morten Rudå – Varberg
* Siw Anita Andersen – Iram
* Bodil Lahelle – fru Konnerud
* Charlotte Frogner – barnehagetante
* Tre afrikanere: Buntu Pupa, Banthata Mukguatsane og Jimu Makurumbandi
* Ragnar Dyresen – Khalid Butt (Hedmark-pakistaneren og kameraten til Skomaker Ali som har sittet fengslet på Ullersmo fengsel siden de to kom til Norge.)
* Robert Gustafsson – sykkelbud

## Referanser


## Eksterne lenker
* 
* Hjemmeside (arkivert versjon fra 2006)
Egon Olsen

**Egon Olsen** er en fiktiv karrièrekriminell og leder av Olsenbanden, som ellers består av Benny Fransen og Kjell Jensen. Han kom først til syne i den danske filmen *[[Olsen-banden (film fra 1968)|Olsen-banden]]* fra 1968, og Norge fulgte rett etter i 1969 med *[[Olsenbanden – Operasjon Egon]]*. Egon kan lett gjenkjennes da han alltid har på seg stripete dress og skalk, samt en sigar i munnviken.

I de norske filmene sitter Egon stadig inne på Botsen, men slipper alltid ut i begynnelsen av hver film. Stort sett ender hver film med at han åker inn igjen. I Danmark satt han inne i Vridsløse Statsfængsel.

Den norske Egon Olsen ble, ifølge seg selv i en telefonsamtale fra Olsenbanden og Dynamitt-harry, født 13. mars 1923, på Kløfta.

I de danske filmene spilles Egon Olsen av Ove Sprogøe og av Arve Opsahl i den norske. I de svenske filmene om *[[Jönssonligan]]* har figuren navnet Charles-Ingvar «Sickan» Jönsson og ble spilt av Gösta Ekman d.y..

I 2004 fikk veien foran Vridsløse Statsfængsel navnet Egon Olsens vej. I 2017 fikk alléen fra Grønlandsleiret til hovedinngangen til Botsfengselet navnet Egon Olsens allé.
## Skuespillere
;Olsenbanden
* Arve Opsahl (Olsenbanden – Operasjon Egon, Olsenbanden og Dynamitt-Harry, Olsenbanden tar gull, Olsenbanden og Dynamitt-Harry går amok, Olsenbanden møter Kongen & Knekten, Olsenbandens siste bedrifter, Olsenbanden for full musikk, Olsenbanden og Dynamitt-Harry på sporet, Olsenbanden og Data-Harry sprenger verdensbanken, Olsenbanden og Dynamitt-Harry mot nye høyder, Olsenbanden gir seg aldri!, Olsenbandens aller siste kupp, Men Olsenbanden var ikke død, Olsenbandens siste stikk)
* Anders Baasmo Christiansen (Olsenbanden – Siste skrik!)
;Olsenbanden Jr
* Aksel Støren Aschjem (Olsenbandens første kupp, Olsenbanden jr. går under vann, Olsenbanden jr. på rocker'n)
* Ola Isaac Høgåsen Mæhlen (Olsenbanden jr. på Cirkus, Olsenbanden jr. Sølvgruvens hemmelighet)
* Oskar Øiestad (Olsenbanden jr. Det sorte gullet)
* Thomas Stene-Johansen (Olsenbanden jr. Mestertyvens skatt)

## Referanser
Det kongelige nordiske oldskriftselskab

**Det kongelige Nordiske Oldskriftselskab** ble stiftet 28. januar 1825 av blant andre Carl Christian Rafn og Rasmus Rask. Selskapets formål var blant annet å gi ut norrøn litteratur og fremme nordisk historie og arkeologi. Selskapet ble først kongelig 9. mai 1828.

Selskapet gir ut *[[Aarbøger for nordisk Oldkyndighed og Historie]]*, men har også stått bak utgivelsen av flere enkeltstående verk som Christian Jürgensen Thomsen, *Ledetraad til Nordisk Oldkyndighed* (1836), Carl Christian Rafn, *Antiquitates Americanae* (1837), *[[Kongespeilet|Konungs skuggsjá]]* (*Kongespeilet*) i dansk oversettelse ved Finnur Jónsson (1926) og hans *Lexicon poeticum antiquæ linguæ septentrionalis: Ordbog over det norsk-islandske Skjaldesprog* (2. utgave 1931), samt serien *Nordiske Fortidsminder*.

I tidsrommet 1845–1847 fantes det en norsk avdeling av selskapet.

Selskapet har den danske monark som president.

## Referanser
Bowler

**Bowler** kan ha flere betydninger.

* For hodeplagget, se Bowlerhatt
* For utøvere av sporten bowling, se denne, eventuelt også kategorien Bowlere
* For programlederen «Bowler» i NRKs «Kykelikokos» 1996-2003, se Jørn Kolsrud
Bølgelengdemultipleksing

Innen fiberoptisk kommunikasjon er **bølgelengdemultipleksing** en teknologi for multipleksing av flere optiske signaler med forskjellige bølgelengder (farger) inn i en enkelt fiber. Dette gjør det mulig å øke overføringskapasiteten på en enkelt fiber. 

Bølgelengdemultipleksing forkortes WDM etter engelsk *Wavelength-division multiplexing*.

WDM deles inn i tre hovedtyper, WDM, CWDM og DWDM:

WDM:
De to bølgelengdene 1310 og 1550 nm sendes samtidig over en fiber, i samme eller hver sin retning.

CWDM:
(Coarse Wave Division Multiplexing)
En eller begge bølgelengdene 1310 og 1550 nm deles opp i delbånd med en kanalseparasjon/båndbredde på 20 nm. Dette gir for den mest vanlige (1550) følgende delbånd:
1470, 1490, 1510, 1530, 1550, 1570, 1590, 1610. Legg her merke til at 1550 enten kan beskrive en normalbølgelengde med 100 nm båndbredde eller en CWDM-bølgelengde med 20 nm båndbredde. Det er viktig å holde forskjell på disse ved bestilling av transmisjonselektronikk.

DWDM:
(Dense Wave Division Multiplexing)
Ytterligere fortettet kanalstruktur. Innen DWDM benyttes frekvenser, ikke bølgelengder, som beskrivelse. Tre systemer er definert, med hhv. 200, 100 eller 50 GHz kanalseparasjon. Også her er det viktig å holde forskjell på de forskjellige. Ved 50 GHz separasjon er det definert 320 kanaler som kan overføres samtidig.

For transmisjoner med lave båndbreddekrav, som f.eks. telefonsamtaler, kan antallet som overføres på en fiber samtidig ytterligere økes ved å benytte andre multipleksingsteknikker sammen med WDM, f.eks. TDM – Time Division Multiplexing.

Det er idag systemer som kan bruke både CWDM og DWDM samtidig på samme fiber. Dette gir muligheter for å starte med CWDM utstyr og seinere bruke DWDM når behovet øker. Kanalene kan deles i tre bånd:  

ITU definerer i sine standarder de forskjellige kanalene og bånd. En oversikt over hvilke som gjelder finnes her.

## Se også
* Gigabit Ethernet
* Single-modus fiber
* Mørk fiber
Synchronous Digital Hierarchy

**Synchronous Digital Hierarchy (SDH)** eller **SONET**  er en metode for å kommunisere digital informasjon ved å bruke lasere eller lysdioder (LED) over optisk fiber. Metoden ble utviklet for å erstatte *[[Plesiochronous Digital Hierarchy]] (PDH)*-systemer for å transportere store mengder telefon- og datatrafikk samt for å tillate bruk av utstyr fra forskjellige leverandører.

Det finnes flere nesten identiske standarder som beskriver synkrone optiske nettverk:

* SDH eller *synkront digitalt hierarki*-standarden som ble utviklet av International Telecommunication Union (ITU) og dokumentert i G.707-standarden og dens utvidelse G.708.
* SONET eller *synkront optisk nettverk*standarden som den er definert i *GR-253-CORE* fra Telcordia.

Både SDH og SONET er i utstrakt bruk idag, hvor SONET benyttes i USA og Canada mens SDH benyttes i resten av verden. Selv om SONET ble utviklet før SDH, blir den idag ansett som en variasjon av SDH på grunn av SDH sin utbredelse.

Synkrone nettverk skiller seg fra PDH i det at de eksakte dataratene som benyttes til å overføre dataene er sterkt synkronisert i hele nettverket, noe som muliggjøres ved hjelp av atomklokker Denne synkroniseringen gjør det mulig for nettverk som strekker seg over flere land å operere synkront, noe som betraktelig korter ned behov for bufring mellom hvert element i nettverket.

Både SONET og SDH kan brukes for å kapsle inn eldre standarder, slik som PDH-standarden, eller de kan benyttes for å understøtte ATM eller såkalte *Packet over SONET/SDH* (POS) nettverk. På grunn av disse egenskapene er det unøyaktig å beskrive SDH eller SONET som kommunikasjonsprotokoller. De beskrives best som generelle transportmetoder for å flytte både tale og data.

## SONET/SDH båndbredder



Legg merke til at de *typiske* båndbreddene starter på OC-3 og går oppover i multipler av 4. Det vil si at OC-24 og OC-1536 samt andre rater som OC-9, OC-18, OC-36 og OC-96 kan finnes definert i noen standarder, men vil stort sett ikke være tilgjengelig på kommersielt utstyr.

OC-3072 er fortsatt under utvikling (2006) og har enda ikke blitt satt i produksjon.

## Se også
* Gigabit Ethernet – et alternativ til høyhastighets SONET/SDH

## Eksterne lenker

* Generalized Multiprotocol Label Switching IETF Internet Draft on Common Control and Measurement Plane (ccamp) 
* SONET/SDH forklart
* Neste generasjons SDH og MSPP
* Fremtiden til SONET/SDH  (pdf)
* ITU-T standarder
* The Queen's University of Belfast SDH/SONET innføring 
* SDH håndbok fra Acterna/JDSU
* SONET håndbok Acterna/JDSU
* Hjemmesiden til Sonet
Leid linje

**Leid linje**, er en fast etablert forbindelse for telekommunikasjon som en kunde leier av en nettoperatør mellom to bestemte steder. En forbindelse er normalt symmetrisk.

De leide linjene brukes bl.a. til sammenkobling av lokale nett for bedrifter med atskilte lokaliseringer, overføring av kringkastingssignaler og produksjon av offentlig telefonitjeneste, Internett, datatjenester og verdiøkende tjenester.

Det skilles vanligvis mellom analoge og digitale leide linjer. Nasjonal kommunikasjonsmyndighet skiller videre mellom følgende typer av digital overføringskapasitet:
* Under 64 kbit/s
* 64 kbit/s
* Over 64 kbit/s, under 2 Mbit/s
* 2 Mbit/s (2048 kbit/s)
* 34 Mbit/s
* Over 34 Mbit/s, under 140 Mbit/s
* 140/155 Mbit/s
* Over 155 Mbit/s
* Rå kobber
* Mørk fiber

De forskjellige leide linjene er definert av ITU i rekommendasjonen G.703, m.fl.

Selv om utleie av operatøraksess (som brukes av DSL-operatører for å levere bredbånd) etter definisjonen er en type leid linje, regnes dette som en annen tjeneste.

Kilde: Post- og teletilsynet 

## Se også
* Telekommunikasjon
* Synkront optisk nettverk
* Mørk fiber

## Eksterne lenker
* Post- og teletilsynet
Vagn Ekman

**Vagn Walfrid Ekman** (født 3. mai 1874 i Stockholm, død 9. mars 1954 i Stockaryd) var en svensk fysiker og oseanograf. Ekman var utdanna fil.dr. fra Stockholms Högskola i 1902. Samme år ble han tilsatt som underdirektør ved Det internasjonale havforskningslaboratorium i Oslo. Fra 1910 var han professor i mekanikk og matematisk fysikk ved Lunds universitet.

Ekman er mest kjent for sin modell for hvordan vinddrevne havstrømmer under påvirkning av corioliseffekten får et økende avvik i forhold til vindretningen fra overflata og nedover – den såkalte ekmanspiralen.

Fridtjof Nansen hadde på sin Fram-ekspedisjon i 1893 observert at isfjell drev i en annen retning enn vindretningen. Nansen framsatte den hypotesen at vinddrevne havstrømmer ville få en annen retning enn vinden på grunn av jordrotasjonen, og at overflatevannet i sin tur ville trekke med seg dypereliggende vannlag, men med stadig større avvik fra vindretningen. Nansen henvendte seg til Vilhelm Bjerknes, som på det tidspunktet var professor i fysikk ved Stockholms Högskola. Bjerknes satte i sin tur en av sine unge studenter, Vagn Ekman, på oppgaven å regne på Nansens hypotese.

I 1905 kom Ekman med sin modell i avhandlinga *On the influence of the earth's rotation on Ocean-currents*. Modellen vakte stor motstand fordi den brøt med den rådende oppfatninga at havstrømmer ikke ble påvirka av jordrotasjonen, og at vannet hadde samme retning fra overflata og nedover. Modellen har gyldighet ikke bare i vann, men også i atmosfæren.

Ekmans navn er knytta til flere viktige forhold innen studiet av havstrømmer, som ekmanspiral, ekmanpumping og ekmantransport.

## Bibliografi
* *Om jordrotationens inverkan på vindstrømmar i hafvet*, 1902.
* *On dead-water*, 1904.
* * On the influence of the earth's rotation on Ocean-currents *, 1905.
* *Mekanik*, 1919.
* *Gudstron och den fysiska vetenskapen*, 1936.
* *Studies on ocean currents*, 1953.

## Referanser


## Eksterne lenker
* Anders Persson: Hundra år med Ekmanspiraler och Ekmanpumpning
Hafslund Telekom

**Hafslund Telekom** var et heleid datterselskap av Hafslund Venture. Hafslund Telekom hadde datterselskapet Hafslund Telekom Nettjenester. Hovedkontoret lå på Skøyen i Oslo. NextNet var tidligere et datterselskap av Hafslund Telekom. Hafslund Fibernett ble solgt ut av Hafslund Telekom i desember 2010, og het InFiber AS inntil de ble kjøpt av Broadnet, nåværende GlobalConnect.

Hafslund Telekom Nettjenester endret navn til Kvantel 1. januar 2013 og leverer tjenester innen fibernett, internett, bedriftsnett og telefoni. Kvantel ble kjøpt opp av Broadnet, nåværende GlobalConnect i 2018.

## Referanser


## Eksterne lenker
* Broadnet kjøper Kvantel 
* Kvantels hjemmeside
* Hafslund Telekoms hjemmeside
* Nextnets hjemmeside
* InFibers hjemmeside
Patentering

**Patentering** er en kontinuerlig varmebehandling som brukes på ståltråd med karboninnhold fra 0,3 til 1 %, dels som en mellomglødning for å lette den videre trekkingen og dels for å forbedre egenskapene til produktet. Tråden passerer først en sone for oppvarming til austenittstruktur, ofte i blybad, og deretter et blybad av lavere temperatur, omkring 550 ºC.
Samuel Wowoah

**Samuel Wowoah** (født 17. juli 1976 i Örebro) er en svensk fotballspiller som spiller til daglig i IFK Göteborg den svenske Allsvenskan. Før han kom til klubben spilte han i Stabæk i Tippeligaen i Norge.

## Referanser


## Eksterne lenker
*
Mari Hemmer

**Mari Hemmer** (født 20. november 1983) er en norsk skøyteløper. Hun representerer ASK.

Hemmer tok sin første medalje i senior-NM som 20-åring og siste års junior i 2003, og har var i perioden 2003–2014 en av landets beste langdistanseløpere i hurtigløp på skøyter til hun la opp som skøyteløper etter OL-sesongen 2014. Hun har 19 NM-titler i senior: 4 i allround, 3 i sprint, 3 på 3 000 meter og 9 på 5 000 meter, det siste er gullet på 5 000 meter fra enkeltdistanse-NM 2014.

Hun fikk 4.-plass i divisjon B, og 24. beste tid totalt og personlig rekord, på 3000 meter i verdenscupen i Thialf stadion i Heerenveen, Nederland, 12. november 2006. Hun ble norgesmester allround på Geithus, 16.-17. desember 2006, men kom ikke med i første uttak til EM på skøyter 2007. Norges Skøyteforbund snudde og lot Hemmer dra til mesterskapet på Arena Ritten i Klobenstein, Italia. Hemmer ble til slutt nummer 18 i EM og kvalifiserte seg ikke for verdensmesterskapet. 

Under EM i Kolomna 12.-13. januar 2008 ble Hemmer nr 16 sammenlagt. Selv om hun ikke klarte å kvalifisere seg til den avsluttende 5000 m, sikret hun en tredje norsk deltaker i EM 2009.

Høsten 2014 ble Hemmer medlem av Oslo Roller Derby Klubb og spiller der posisjonen «jammer». Første året spilte hun på B-laget Oslo Tiger City Beasts.

Hemmer er utdannet innen realfag ved Universitetet i Oslo. Hun har fullført praktisk-pedagogisk utdanning ved UiO og arbeider siden 2015 som lærer ved Veitvet skole i Oslo.

## Personlige rekorder

### Sammenlagt i [[Verdenscupen på skøyter|Verdenscupen]]

Oppdatert etter sesongen 2013/14

## Referanser

 



## Eksterne lenker
* 
* Bloggen til Mari Hemmer
* Mari Hemmer  på Norges Skøyteforbunds (NSF) hjemmeside
*  Mari Hemmer på Jakub Majerski's Speedskating database (Adelskalender distanser og sammenlagt)
*  Profil 1999–2001 og 2006– på ISU sine nettsider. (distanseresultater)
*  Mari Hemmer på SpeedskatingResults.com (personlige rekorder og resultater)
* 
*  Mari Hemmer på Effesport.nl (noen resultater)
;Bilder
*  Bilder på SpeedSkatingPhotos.info/DesgPhoto.com
Johan Sandström

**Johan Wilhelm Sandström** (1874–1947) var en svensk fysiker, meteorolog og oseanograf. I 1908 leda han en serie klassiske eksperimenter på havstrømmer ved Bornö Oceanographic Station i Sverige. Sandström var særlig opptatt av hvordan oppvarming og avkjøling påvirka havstrømmer. En av hans hovedkonklusjoner om termisk sirkulasjon har fått navnet Sandströms teorem.

Sandström var i mange år knytta til Det geofysiske institutt ved Universitetet i Bergen som assistent for Vilhelm Bjerknes – også som medforfatter til Bjerknes' hovedverk *Dynamic meteorology and hydrography* fra 1910-1911.

## Bibliografi
* *Über die Anwendung von Professor V.Bjerknes' Theorie der Wirbelbewegungen in Gasen und Flüssigkeiten auf meteorologische Beobachtungen in den höheren Luftschichten*, 1900
* *Über die Beziehung zwischen Luftbewegung und Druck in der Atmosphäre unter stationären Verhältnissen*, 1902 
* *On the mathematical investigation of ocean currents*, 1905 (Sammen med Bjørn Helland-Hansen)
* *Hydrometrische Versuche*, 1912  
* *Über die Energieumwandlungen in der Atmosphäre*, 1912 
* *The hydrodynamics of Canadian Atlantic waters*, 1918 
* *Golfströmmen och väderleken*, 1931

## Se også
* Bergensskolen innen meteorologi

## Referanser
Adolfo López Mateos

**Adolfo López Mateos** (26. mai 1909 – 22. september 1969) var Mexicos president mellom den 1. desember 1958 og den 30. november 1964. Han var den første presidenten i Mexico som var født i det 20 århundre. López Mateos vokste opp i Atizapán de Zaragoza, men familien flyttet til Mexico by da faren døde. I 1929 fullførte han sin utdannelse i vitenskap og kunst i Toluca. López Mateos tilhørte venstresiden politisk, men som Mexicos president klarte han å holde et godt forhold til USA selv med sin nøytralitet under Cubakrisen.

## Referanser


## Eksterne lenker
*
Vreid

**Vreid** er et norsk black metal-band. Medlemmene i Vreid er tidligere medlemmer av det nedlagte bandet Windir. Etter at frontmannen for Windir, Valfar, frøs i hjel en vinternatt i Sogndal, følte medlemmene av bandet at de ikke lenger kunne fortsette, siden Windir var Valfars prosjekt fra begynnelsen. Medlemmene bestemte seg dermed for å starte på et nytt, eget prosjekt som fikk navnet «Vreid» (eng. «Wrath», Vrede).

Mens Windirs tekster fokuserte på urnorske historier om Norge og spesielt Sogndal, fokuserer Vreid mer på den kalde krigen, og spesielt jernteppet. Tekstene er på sognemål og engelsk.

Vreid ble nominert til Spellemannprisen 2011 for sitt femte studioalbum *[[V (Vreid-album)|V]]*.

## Medlemmer
* Jarle «Hváll» Kvåle &ndash; Bass
* Jørn «Steingrim» Holen &ndash; Trommer
* Sture Dingsøyr &ndash; Vokalist, gitar
* Stian «Strom» Bakketeig &ndash; Gitar

## Tidligere medlemmer
* Ese &ndash; Gitar 

## Diskografi
* *[[Kraft (Vreid-album)|Kraft]]* &ndash; (2004)
* *[[Pitch Black Brigade]]* &ndash; (2006)
* *[[I krig]]* &ndash; (2007)
* *[[Milorg (Vreid-album)|Milorg]]* &ndash; (2009)
* *[[V (Vreid-album)|V]]* &ndash; (2011)
* *[[Welcome Farewell]]* &ndash; (2013)
* *Sólverv* &ndash; (2015)
* *Lifehunger* &ndash; (2018)
**Wild North West &ndash; (2021)*

## Kilder

*
*
## Eksterne lenker
* 
* 
*
Södermalm

**Södermalm**, i dagligtale «Söder», er en bydel i  Stockholm. Södermalm avgrenses i nord ved Slussen og i sør ved Skanstull. 

Navnet Södermalm («suthraemalm») er omtalt allerede i 1288 i et brev fra biskop Anund i Strängnäs.

I Södermalm lå den siste vindmøllen i Stockholm sentrum,  Holländskan, som ble revet i 1894.

## Eksterne lenker
*
Varger

I J.R.R. Tolkiens fantasifulle barne- og ungdomsbok Hobbiten, er **varger** en type svært store ulver som plager, plyndrer og dreper skogsmennene øst for Tåkefjellene. Vargene er venner med orkene i tåkefjellene og hjelper dem når Bilbo Lommelun, Gandalv Grå og de tretten dvergene dreper mange orker og stikker av. Natten etter følget rømmer kommer orkene og vargene og omringer dem i skogen. Da kommer Gandalvs venner, Kjempeørnene, og flyr dem i trygghet. Vargene er også med i det store Femhærerslaget der Thorin Eikenskjold faller. Ringens brorskap blir også truet av varger utenfor Moria (Khazad-dum). Gandalv dreper vargenes leder og resten flykter. Både Sauron og Sarumann har vargeryttere under sin kontroll.
Adolfo Ruiz Cortines

**Adolfo Ruiz Cortines** (født 30. desember 1890, død desember 1973) var Mexicos president mellom 1. desember 1952 og 30. november 1958.

Han vokste opp i havnebyen Veracruz frem til 1912 da han flyttet til Mexico by. Som president var Ruiz Cortines mest kjent for å øke de politiske rettighetene for kvinner, blant annet ved å gi dem rett til å stemme og å stille som kandidater til presidentvalg.

## Referanser


## Eksterne lenker
*
Grafem

**Grafem** (fra gresk γράφω, *graphē*, «skrift», dannet etter mønster av fonem) er den fundamentale enheten i et skriftsystem. Typer av grafemer er blant annet bokstaver, kinesiske tegn, tall, skilletegn og andre tegn. I lingvistikk er et grafem den minste funksjonelle enheten i et skriftsystem. Studiet av grafemene heter grafemikk.

I fonologisk ortografi tilsvarer ett grafem ett fonem. I ikke-fonemiske skriftsystemer kan en sekvens av grafemer stå for ett fonem; disse kalles digrafer (to grafemer for ett fonem) og trigrafer (tre grafemer for ett fonem). For eksempel består det norske ordet *skjerm* av seks grafemer (*s*, *k*, *j*, *e*, *r* og *m*), men kun fire fonemer, siden *skj* er en trigraf.

Ett fonem kan også i enkelte tilfeller bli representert av forskjellige grafemer. For eksempel kan fonemet *k* i norsk representeres av grafemene *k*, *c* og *q*. På samme måte kan fonemet *f* i engelsk representeres både av grafemet *f* og av digrafen *ph*.

Forskjellige glyfer kan også representere samme grafem, noe som betyr at de er allografer. For eksempel kan den lille bokstaven *[[a]]* bli sett i to varianter, med en «krok» øverst, og uten. Ikke alle glyfer er grafemer i den fonologiske betydningen; for eksempel representerer logogrammet *[[&]]* det latinske ordet *et*, som betyr *og*, og består av to fonemer.

## Referanser


## Se også
*Fonem
*Tegn
*Digraf
*Trigraf
*Allograf

## Eksterne lenker
*
Miguel Alemán Valdés

**Miguel Alemán Valdés** (født 29. september 1900, død 14. mai 1983) var president i Mexico fra den 1. desember 1946 til den 30. november 1952. I presidentperioden forbedret Alemán Valdés Mexicos infrastruktur ved utbygging av jernbanettverket og bedre veinett samt utbygging av skole- og universitetsbygninger, blant annet Ciudad Universitaria («Universitetsbyen») ved universitetet UNAM i Mexico by. I 1952 ga han kvinner rett til å stemme ved kommunevalg. Alemán Valdés var også sterkt engasjert i Mexicos turisme.

## Referanser


## Eksterne lenker
*
Hið íslenzka bókmenntafélag

**Hið íslenzka bókmenntafélag** (Det islandske litterære selskap) ble opprettet i 1816 av Bjarni Thorarensen, Bjarni Thorsteinsson, Árni Helgason, Finnur Magnússon og Rasmus Christian Rask. Selskapet har utgitt mange skrifter, for det meste på islandsk, og er best kjent for utgivelsen av det vitenskapelige tidsskrift *[[Skírnir]]* som har kommet ut siden 1827.

Hið íslenzka bókmenntafélag er det eldste eksisterende selskap på Island. I en periode var Jón Sigurðsson formann i selskapet.

## Referanser


## Eksterne lenker
* Hið íslenska bókmenntafélag
* Tímarit Hins íslenzka bókmenntafélags
* Skírnir
Manuel Ávila Camacho

**Manuel Ávila Camacho** (født 24. april 1897, død 13. oktober 1955) var president i Mexico fra den 1. desember 1940 til den 30. november 1946. I presidentperioden var Mexico involvert i den andre verdenskrig. Etter at tyske ubåter senket meksikanske oljeskip erklærte Ávila Camacho krig den 22. mai 1942 mot aksemaktalliansen. Ávila Camacho arbeidet også hardt for å redusere analfabetisme i Mexico.

## Referanser


## Eksterne lenker
*
Belteøgler

* Chamaesaurinae
** *[[Chamaesaura]]*
* Cordylinae
** *[[Cordylus]]*
** *[[Platysaurus]]*
** *[[Pseudocordylus]]*

**Belteøgler** er en familie av øgler som bare finnes i Afrika sør for Sahara. De fleste artene lever i det sørlige Afrika, og de eneste artene som finnes lenger nord er *Cordylus angolensis* i Angola, og *C. rivae* i Etiopia.
 
Disse øglene lever på tørre steder i buskmark og grasland. De holder ofte til ved bergknatter og steinrøyser der de kan gjemme seg i sprekkene. Mange arter er utstyrt med en mengde pigger, noe som gjør det vanskelig for rovdyr å dra dem ut av fjellsprekkene.

Ringøglene er belteøglenes nærmeste slektninger, og blir ofte også regnet til samme familie.

Fossile belteøgler er kjent fra Europa. Artene *Palaocordylus bohemicus* og  *Bavaricordylus molassicus* er funnet i Tyskland i lag fra varme perioder i miocen. Slekten *Pseudolacerta* fra eocen i Frankrike ble tidligere regnet som belteøgler, men det er nå vist de er iguaner. 

## Referanser


## Videre lesning
* 

## Eksterne lenker
* 
* The Reptile Database
* Tetrapod Zoology – Evolutionary intermediates among the girdled lizards
Peberholm

**Peberholm** er en kunstig øy i Danmark, anlagt syd for Saltholm i Øresund. Peberholm ble anlagt  til bruk for Øresundsforbindelsen mellom Amager og Skåne idet øya skulle danne forbindelse mellom tunnelen under Drogdenrennen i vest og Øresundsbroen i øst. Øya ble anlagt mellom 1995 og 1999.

Øya er ca. 4&nbsp;km lang og 400&nbsp;m bred med en samlet flate på ca. 1&nbsp;300 dekar (1,3&nbsp;km²). Den er bygget av løsmasser gravet opp fra bunnen av Øresund i forbindelse med anleggsdriften. Totalt gikk det med 6 millioner kubikkmeter sand og havbunnsmasse og 1,6 millioner tonn stein til byggingen av øya.

Jernbanen mellom København og Malmö går over øya, og det er det anlagt en jernbanestasjon som gjør det mulig å pense togene over fra det ene sporet til det andre. Det er også korte plattformer for bruk ved evakuering av tog som ikke kan kjøre videre. Tog stanser normalt ikke. Motorveien Europavei 20 går over øya, og det er en privat avkjørsel som normalt er stengt. Det er også en helipad for bruk ved trafikkulykker.

Navnet Peberholm er et resultat av en navnekonkurranse i avisen Politiken, og har naturligvis sammenheng med naboøya Saltholm.

Anlegget av øyen har blitt brukt til et natureksperiment. Det blir ikke sådd gress eller andre vekster på øyen, og det er meningen at planteveksten skal skje ved naturlig spredning av frø. Ytterligere håper man at gamle vekster skal kunne etablere seg, idet de kan ha overlevet i mange millioner år i mudderet på havbunnen. For et større mangfold av vekster, har man også anlagt noen bassenger og små, kunstige høyder, og innimellom ryddet noe kratt.

Mellom 1999 og 2010 ble det registrert ca. 500 plantearter på øyen, 25 hekkende fuglearter, pattedyr som harer og mus, og en mengde edderkopper og insekter. Tilfanget av nye artsobservasjoner minket mellom 2010 og 2022.

## Referanser


## Eksterne lenker
*
Harebakken

**Harebakken** er et sted i utkanten av Arendal med avkjøring fra motortrafikkveien E18 til Arendal sentrum.  

Fra Harebakken går fylkesvei 410 i retning sørover mot Langsæ-krysset og Arendal sentrum, Barbu, Krøgenes og Eydehavn. I Barbudalen er avkjøring til fylkesvei 420. Fylkesvei 3506 går nordover i retning Myra.

Da motortrafikkveiparsellen forbi Harebakken ble åpnet for trafikk ca. 1985, ble det bygd Statoil-stasjon og kjøpesenteret Alti Harebakken. Arendal Forsikringsselskab bygde sitt hovedkontor her, som senere ble Storebrand, og If Skadeforsikring. Statens vegvesen holder også til der. Senere har flere nybygg kommet til, blant annet NAV-Aust-Agder, A. Holte som ble til Panorama  , og Filadelfia Arendal har bygget menighetshus.

Etter år 2000 er kjøpesenteret utvidet, og busstoppestedet er utvidet til busstasjon. Her stopper ekspressbussene mellom Sørlandet og hovedstaden, blant andre Sørlandsekspressen. 

## Referanser


## Eksterne lenker
*
Giftøgler

* gilaøgle
* vorteøgle

**Giftøgler** er en gruppe øgler med bare to arter. De er tradisjonelt blitt betraktet som de eneste øglene med giftig bitt, men nyere forskning viser at mange øgler har evnen til å produsere gift.

Kroppen er nesten sylindrisk, med et stort, flattrykt hode. Beina er korte, og har fire tær. Halen er ganske kort, og kan ikke kastes av. Kroppslengden er 33&ndash;45&nbsp;cm. Fargen er som regel brun, eller svart, men noen eksemplarer har en lys, gulaktig farge. På oversiden av kroppen sitter det store, konvekse skjell, som ikke overlapper. De store skjellene er ordnet i rekker, og rundt hvert stort skjell sitter en ring av mindre skjell. Under skjellene er det beinplater, som på hodet er vokst sammen med skallen.

Gruppen er utbredt fra det sørvestlige USA gjennom det vestlige Mexico til Guatemala, og finnes opptil 2000&nbsp;m over havet. Gilaøglen lever i halvørken, mens vorteøglen finnes i skog. Giftøgler legger egg om sommeren, som blir gravd ned, og ikke klekkes før neste vår. Karakteristisk for gruppen er at de hovedsakelig eter virveldyr, som smågnagere, reptiler og fugleegg og -unger.

Giftkjertlene sitter i underkjeven, i motsetning til hos giftige slanger, som har giftkjertler i overkjeven. Etter at de har bitt forsøker de å holde seg fast med munnen, samtidig som de tygger for å få giften til å trenge inn. Bittet er smertefullt for mennesker, men det er ingen kjente tilfeller der mennesker har dødd av å bli bitt av en giftøgle.

Begge artene regnes til slekten *Heloderma*, som er den eneste nålevende slekten i familien Helodermatidae. Denne familien er igjen den eneste nålevende i en større gruppe, som kalles Monstersauria. 

De første fossilene av Monstersauria er fra kritt, og omfatter *Estesia* og *Gobiderma* fra Mongolia, og *Primaderma* fra USA. Disse artene tilhører ikke Helodermatidae, men *Paraderma* fra kritt i Canada og USA regnes ofte til denne familien.

Sikre medlemmer av Helodermatidae er *Eurheloderma gallicum* fra eocen i Frankrike, og  *Lowesaurus matthewi* fra oligocen i de amerikanske delstatene Colorado og Nebraska. I miocen levde *Heloderma texana* i Texas, og i samme epoke fantes det også en *Heloderma*-art i Florida.

## Referanser


## Videre lesning
* 

## Eksterne lenker
* 
* The Reptile Database: Family Helodermatidae
Katrine Moholt

**Katrine Moholt** (født 1973) er en norsk programleder og sanger med lang fartstid i . Her har hun ledet programmer som *[[Jakten på kjærligheten]]*, *[[Skal vi danse (TV-program)|Skal vi danse]]* og *[[Allsang på Grensen]]*.  

Moholt har skuespillerutdannelse fra Romerike Folkehøgskole og fra Teaterakademiet. 

Hun startet fjernsynskarrieren som nyhetsoppleser og programleder i TVRomerike i 1997. I 2001 ble hun ansatt i TV 2 hvor hun ledet spørreprogrammet *[[Gjett hva jeg gjør]]*. Deretter ledet hun gameshowet *[[Tre gode naboer]]* (2001) og realityserien *[[Nr. 19]]* (2004). Fra 2004 til 2007 ledet hun syv sesonger av TV 2s nysatsing *[[Jakten på kjærligheten]]*. Programmet gjorde henne for alvor kjent i Norge og i 2011 ble hun programleder i talentprogrammet *[[Skal vi danse (TV-program)|Skal vi danse]]*. Hun hadde selv deltatt og vunnet første sesong (2006). Bortsett fra 2013-sesongen, var hun med på å lede *Skal vi danse?* kontinuerlig frem til 2021. Året etter var hun deltaker i "All Stars"-versjonen av programmet. Fra 2007 til 2022 var hun programleder i TV 2s nye sangprogram *[[Allsang på Grensen]]*.

I 2023 deltok hun som sanger i ''Maskorama'' sammen med sin datter. Som ung hadde hun en liten rolle i *[[KLMs Vorspiel]]* som ble sendt på NRK i 1995.

Moholt vant publikumsprisen under Gullruten 2006 og Medierosen i 2006 (for *[[Jakten på kjærligheten]]*).

I 2008 kom hennes debutalbum *Sweethearts*, som ble utgitt gjennom Slagerfabrikken hos Universal Music.

Katrine Moholt er gift og har tre barn.

## Referanser


## Eksterne lenker
* 
*
Warcraft

***Warcraft*** er en mediafranchise bestående av videospill, romaner, tegneserier, og annen underholdning skapt av Blizzard Entertainment. Serien er primært sentrert rundt fem spill: **, *[[Warcraft II: Tides of Darkness]]*, *[[Warcraft III: Reign of Chaos]]*, *[[World of Warcraft]]* og ''Hearthstone''. Seriens fortellinger og handling tar hovedsakelig plass på den fiktive planeten Azeroth.

Serien startet med *Warcraft: Orcs & Humans* (1994), og det mest populære *Warcraft*-spillet er *World of Warcraft*, som ble utgitt i 2004. *World of Warcraft* er per desember 2022 fortsatt aktivt med utvidelsen *[[Dragonflight]]*.

Serien av videospill inneholder forskjellige sjangere. De tre første spillene er primært sanntidsstrategispill, *World of Warcraft* er en MMORPG, og *Hearthstone* er et samlekortspill. Et gratis strategispill for iOS og Android, *Warcraft Arclight Rumble*, ble kunngjort i februar 2022, og senere utgitt som *[[Warcraft Rumble]]* 18. august 2023 i Norge og 3. november 2023 internasjonalt.

*Warcraft*-videospillene er hovedsakelig funnet på Blizzards distribusjonstjeneste Battle.net. Et unntak er i Kina, hvor det kinesiske selskapet NetEase har utgitt Blizzard-spill siden 2008. Avtalen mellom selskapene faller bort 23. januar 2023, og det er ikke kunngjort hvordan kinesiske tilhengere skal få tilgang til spillene etter tjenestene blir suspendert.

Serien har også et større utvalg tegneserier, bøker og brettspill. *Warcraft*-brettspill finnes blant annet i form av *WarCraft: The Board Game* (2003), *World of Warcraft: The Boardgame* (2005), *World of Warcraft: The Adventure Game* (2008) og *World of Warcraft: Wrath of the Lich King* (2021; basert på Pandemic), samt miniatyrspillet *World of Warcraft: Miniatures Game* (2008). Ved utgivelsen av utvidelsen *World of Warcraft:* *Mists of Pandaria*, ble det utgitt et mahjongsett gjennom den daværende kinesiske utgiveren av Blizzard-spill, NetEase. Samlekortspillet *World of Warcraft Trading Card Game* var også tilgjengelig fra 2006 til 2013. 

Noen lisensierte produkter er *World of Warcraft*-utgaver av brettspillene *[[Trivial Pursuit]]*, ''Monopol'' og *[[Small World]].*

Utvalgte figurer som Malfurion og Illidan Stormrage, Jaina Proudmoore, Ragnaros og Hogger er også tilgjengelige i *[[Heroes of the Storm]]* (2015), et annet videospill fra Blizzard Entertainment som er basert på en spillmodifikasjon av *Warcraft III*, *[[Defense of the Ancients]]*.

## Liste over ''Warcraft''-utgivelser

### ''Warcraft''-videospill

### ''Warcraft''-bøker

## Fotnoter

## Referanser


## Eksterne lenker
* 
*
15. serierunde i Premier League 2006/07

**15. serierunde i Premier League 2006/07** begynte med Watford FC mot Sheffield United 28. november, så videre var det fem kamper 29. november, så er det to kamper 5. og 6. desember. De to siste kampene er mellom Newcastle United mot Reading FC og West Ham United mot Wigan Athletic.

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Uslar

**Uslar** er en by i Landkreis Northeim i det sydlige Niedersachsen i Tyskland. Den har 15&nbsp;794 innbyggere (30. juni 2006).

## Historie
Uslar nevnes første gang i 1006/1007 under navnet *Husleri*.

## Kjente personer
* Georg Ludwig Friedrich Laves

## Bilder

Fil:Uslar St Johannis05b.jpg|St. Johanniskirken
Fil:Uslar Museum02b.jpg|Uslar museum
Fil:Uslar Bahnhof01.jpg|Jernbanestasjonen
Fil:Uslar Kirche Konrad RS.JPG|St. Konradkirken


## Referanser


## Eksterne lenker
*
Carl-Gustaf Rossby

**Carl-Gustaf Rossby** (født 28. desember 1898 i Stockholm, død 19. august 1957 i Stockholm) var en svensk fysiker og meteorolog. Han regnes som en av de viktigste forskerne innafor teoretisk meteorologi i det 20. århundre.

Rossby studerte ved Geofysisk institutt i Bergen under Vilhelm Bjerknes, og ble som hans assistent en del av Bergensskolen i meteorologi. I 1926 fikk han en vitenskapelig stilling i USA. Etter tjue år vendte han tilbake til Sverige, der han ledet arbeidet som i 1954 førte fram til verdens første værmelding basert på numeriske beregninger.

Rossby var særlig opptatt av storskala bevegelser i atmosfæren og av atmosfærens kjemiske sammensetning. I 1939 gjorde han den banebrytende oppdagelsen av hvordan østgående strømmer i den øvre troposfæren bremses av jordrotasjonen – uttrykt i Rossbys bølgelikning. Han ivret også for at meteorologien skulle nærme seg andre naturvitenskaper, særlig oseanografien på grunn av den sterke interaksjonen mellom atmosfæren og verdenshavene.

En rekke grunnleggende begreper i meteorologien har fått navn etter Rossby: rossbybølge, rossbyradius, rossbyregime, rossbyparameter.

Massachusetts Institute of Technology deler hvert år ut en pris til beste doktoravhandling på områdene atmosfære, hav og klima under navnet rossbyprisen.

## Referanser
Scalloway

**Scalloway** (norrønt: *Skálavágr*, «Husvågen») er et tettsted på øygruppa Shetland i Skottland med omtrent 900 innbyggere ved folketellingen i 2011. Scalloway ligger på vestkysten av øya Mainland. Tettstedet var Shetlands hovedstad fram til 1708, da hovedstaden ble flyttet til Lerwick, og er i dag en fiskehavn.

Stedet har den ene av to festninger som er reist på Shetland. Festningen i Scalloway ble bygget i 1600, men er nå i ruiner. Scalloway var hovedkvarteret til Shetlandsgjengen under andre verdenskrig. Den norske motstandstandsbevegelsen drev «shetlandsbussen» i form av småbåter til Norge for å støtte krigsinnsatsen. Det hadde startet ved Lunna Ness på østsiden av Mainland, men flyttet til Scalloway etter hvert som omfanget av virksomheten økte.

I Scalloway er fakultetet North Atlantic Fisheries College (en del av University of the Highlands and Islands) lokalisert, som tilbyr kurs og støtter forskningsprogrammer innen fiskerivitenskap, akvakultur, maritim teknikk og kystforvaltning. Her ligger også Senteret for nordiske studier. NAFC Marine Center på Ness of Westshore i Scalloway tilbyr kurs i «nautiske studier, marin vitenskap og teknologi, og sjømatkvalitet». I nærheten ligger Scalloway-øyene, som henter navnet sitt fra landsbyen.

## Referanser


## Eksterne lenker
*
*
*Scalloway Museum
*The Shetland Bus
Radio 3 Bodø

**Radio 3 Bodø** er en lokalradiostasjon i Bodø. Radioen ble opprinnelig startet som Radio Nord, men skiftet i slutten av april 1994 navn til Radio 1. I 1997 skulle Radio 1 bli storbyradio og Bodø var den første kanalen som forlot franchisekonseptet til Radio 1. Navnet ble Radio 3 Bodø, og navnebyttet skjedde 16. mai 1997, det gjør Radio 3 Bodø til den eldste nåværende mediebedriften i Bodø. Kanalen hadde i sine første år Radio8000 som konkurrent, men de gikk konkurs under ett år etter at Radio 1 ble Radio 3. Kanalen var eid av forretningsmenn fra Nordland, men ble solgt til Nordlandsposten og Harstad Tidende Gruppen i 1998. Kanalen var en av de aller første avisradioene i landet. Da Nordlandsposten ble lagt ned ble kanalen solgt til Johnsengruppen, som senere har solgt deler av kanalen til Avisa Nordland. Ansvarlig redaktør i Radio 3 Bodø er Benjamin Tvervik Solås.    

Kanalen sender på både FM og DAB i Bodødistriktet, i tillegg til nettradio. I Bodø finner du kanalen på FM 104,9 og DAB 6c. Kanalen har flere sendere både på FM og DAB spredt over hele Salten-området.   

Radioen har forskjellige sendinger som radiobingo hver mandag og onsdag, Tippelaget, Blå Resept og lokalsendinger som inkluderer nyheter, musikk, vær og trafikkmeldinger hele uken. I tillegg sendes alle Bodø/Glimt sine kamper direkte på kanalen.  

## Frekvenser
Bodø: FM 104,9 og DAB

Saltstraumen: FM 107,4

Klettkovfjell: FM 103,3 og DAB

Rognan: FM 105,8

Sørfold: FM 106,8

Sulitjelma: FM 106,8

Kanalen ligger på 2.-plass i daglig oppslutning i sitt område, ifølge 3.kvartalstallene til Kantar TNS (2019).

Det gjør Radio 3 Bodø til den største lokalradioen i Nordland og den nest største radiokanalen i Bodø i oppslutning, kun slått av NRK Nordland.

## Eiere
*Radio Tromsø AS (50,0%)
*Johnsen Gruppen (50,0%)

## Referanser


## Eksterne lenker
* Radio 3 Bodø
Elling M. Solheim

**Elling Martinsen Solheim** (1905–1971) var en dikter med røtter i Soknedalen på Ringerike.

Ringeriksdikteren Elling M. Solheim ble født på husmannsplassen Solheim (gnr. 63/2), opprinnelig skilt ut fra gården Borgerud (gnr. 63) på Veme i Ytre Soknedalen, ei lita bygd langs riksvei 7 i dagens Ringerike kommune. Foreldrene hans var Martin Hansen Solheim og Torine Ellensdatter. Solheim tilhørte fra 1914 Borglund skolekrets, og plassen lå kun et et par steinkast unna den nye skolebygningen da denne sto ferdig samme året (nedlagt i 1987).

I 1925 fikk han ferdig sin første diktsamling, men forlaget som skulle utgi den gikk konkurs. På den tiden arbeidet han som tømmerhogger. Solheim gikk tidlig med i arbeiderbevegelsen, og i 1929 var han med på å danne et arbeiderungdomslag i hjembygda Veme.

Solheim debuterte med diktsamlingen «*Jeg lever i dag*» i 1934. Samme året fikk han diagnosen multippel sklerose, en sykdom som fra 1945 i stadig større grad lenket ham til en rullestol. Siden kom «*Natta og nyingen*» (1938), «*Gro Norge*» (1941), «*Landet lever*» (1946), «*Ord gjennom årene*» (1948), «*Synnali*» (1958), «*Dagningen*» (1960), foruten noveller og erindringsboken «*Fotefar*» (1965). 

Solheims forfatterskap omfatter åtte diktsamlinger, en samling prologer og leilighetsdikt, en novellesamling samt en erindringsbok, i alt elleve bøker. Han skrev også, på oppdrag fra arbeiderbevegelsen, tre politiske skuespill. I tillegg skrev han en rekke avisartikler.

Solheim var en skogens dikter, en mann av naturen og småkårsfolk. I så måte minnet han om Hans Børli og er litterært og sosialt beslektet med størrelser som Rudolf Nilsen, Arnulf Øverland og Arne Paasche Aasen. Øverland uttalte i sin tid følgende om Solheim: «*Så frasefri og ekte, så menneskelig enkel og naturlig er Elling Solheims diktning – der har ikke sprunget en renere kilde i vår folkelige lyrikk siden Rudolf Nilsens dager.»*

I 1999 ble Solheim kåret til «*Det 20. århundrets ringeriking*» av det lokalhistoriske tidsskriftet Heftet Ringerike, som også bidro med økonomiske midler til å få utgitt biografien hans noen år senere.

## Referanser




## Litteratur
* *[[Christopher Hals Gylseth|Gylseth, Christopher Hals]]*. 2004. «Kvae på nevene, dikt i hjertet. Elling M. Solheim – en biografi». ISBN 82-996833-2-7
* *Solheim, Elling M.* 2004. «Eld i snø». Dikt i utvalg til 100-årsminnet i 2005. ISBN 82-996833-1-9
Radio 3

Det er flere radiokanaler med navn **Radio 3**
*Radio 3 Bodø
*Radio 3 Rana
*Radio 3 Norge
*Radio 3 Østfold
*BBC Radio 3
Trykkefrihet

**Trykkefrihet** er en del av ytringsfriheten og innebærer rett til å trykke og spre informasjon og oppfatninger fritt. Trykkefrihet er en av demokratiets grunnleggende egenskaper. Hver innbygger i en stat hvor trykkefrihet råder har rett til å spre sine oppfatninger i pressen så lenge de ikke bryter mot noen annen lov der innholdet begrenser trykkefriheten. Trykkefriheten får likevel ifølge de demokratiske prinsippene ikke innskrenkes mer enn hva som kreves for å beskytte andre rettigheter.

3. mai hvert år feires den Internasjonale dagen for pressefrihet, innstiftet av FN.

## Trykkefrihet i Norge

Norges Grunnlov slik den ble vedtatt 17. mai 1814 inneholdt en § 100 om trykke- og ytringsfrihet:

Trykkefriheten avgrenses blant annet av straffeloven. Berge-dommen fra 2012 førte til en debatt om publikasjoner på internett skal regnes som trykte medier etter straffelovens daværende § 10.

## Se også
* Trykkefrihetstiden
* Trykkefrihetsforordningen av 1799

## Referanser


## Eksterne lenker
* Internasjonal dag for pressefrihet (via FN-sambandet)
* Ytringsfrihet med begrensninger, artikkel hos Norgeshistorie.no
Trøndelag Ungdomskorps

**Trøndelag Ungdomskorps** (også kjent som **TUK**) er NMF Trøndelags representasjonskorps. Korpset har eksistert i nåværende form siden 2001.

Prosessen med å danne korpset, ble startet på et ekstraordinært kretsting i november 2000 for daværende NMF Nord-Trøndelag og NMF Sør-Trøndelag, der de to kretsene ble slått sammen til NMF Trøndelag. Under behandlingen av den nye handlingsplanen ble det lagt frem et forslag om å satse på ungdommen ved å gjenopprette kretskorpset. Forslaget ble vedtatt og den første TUK-kontingenten hadde sin første samling 27.-28. oktober 2001 på Stjørdal.

## Kontingenter
For å delta i TUK, må man gjennom prøvespill. Hovedprøvespillet avholdes annethvert år, og man får dermed nye kontingenter med annet hvert års mellomrom. I tillegg avholdes det, ved behov, supplerende prøvespill midtveis i kontingenten. Prøvespillene avholdes i Trondheim, og i forbindelse med musikkorpsforbundets sommerkurs på Grong i Nord-Trøndelag

* TUK1 - 2001-2003 (Dirigent: Geir Ulseth)
* TUK2 - 2003-2005 (Dirigent: Geir Ulseth)
* TUK3 - 2005-2007 (Dirigent: Geir Ulseth/Tomas Carstensen)
* TUK4 - 2007-2009 (Dirigent: Tomas Carstensen)
* TUK5 - 2009-2011 (Dirigent: Tomas Carstensen)
* TUK6 - 2011-2013 (Dirigent: Michael Antrobus)
* TUK7 - 2013-2015 (Dirigent: Michael Antrobus)
* TUK8 - 2015-2017 (Dirigent: Bjørn Breistein)

## TUK i dag
Trøndelag Ungdomskorps består i dag av musikanter i alderen 15-20 år. De er satt sammen etter prøvespill sommeren 2017 og dagens dirigent heter Bjørn Breistein.  Breistein ble engasjert som dirigent for TUK8 høsten 2015, og avløste Michael Antrobus som dirigent. Breisten er engasjert for 2 nye år for TUK9.

Det blir holdt 4-5 samlinger i sesongen(skoleåret) og fordi TUK ønsker å vise seg frem i hele Trøndelag blir samlingene lagt til ulike steder rundt om i de to fylkene. Arbeidet med korpset blir ledet av et styre satt sammen av musikanter fra korpset, representant fra kretsstyret i NMF Trøndelag og eksterne ildsjeler.

## Konkurransedeltakelse
TUK har deltatt i flere forskjellige konkurranser de siste årene.

* Kontingenten TUK2 deltok sommeren 2005 på World Music Contest i Kerkrade, Nederland. TUK deltok der i to konkurranser, 3.divisjon janitsjar og festival divisjon (Oppvisningskonkurranse for korps som ikke marsjerer til vanlig). Den sistnevnte konkurransen foregikk på Limburg stadion i Kerkrade.
TUKs innsats sto til gullmedalje i begge divisjoner.

*Våren 2006 reiste TUK3 til Lillestrøm på kretskorpsfestival med Michael Antrobus som gjestedirigent. Også her ble det gjort stor suksess da det endte med seier i den uformelle kretskorpskonkurransen som ble holdt den siste festivaldagen. TUK er dermed det beste kretskorpset i Norge (helt uformelt).
* Sommeren 2009 deltok TUK5 på World Music Contest i Kerkrade, Nederland. TUK deltok der i 1.divisjon janitsjar.
TUK gjorde en veldig fin innsats som førte til 13.plass med 90.33 poeng.

## Eksterne lenker
Trøndelag ungdomskorps' hjemmeside
Playa Blanca

**Playa Blanca** («hvit strand») er det sydligste tettstedet på Lanzarote. Det ligger i kommunen Yaiza.

Det var tidligere en fiskerlandsby. Nå er det den tredje største turistmaskinen på Lanzarote. Stedet hadde  innbyggere i 2007. Dette badestedet på sørspissen av Lanzarote har strandpromenader, restaurantterrasser, blomster og fine hoteller. Fra de fine sandstrendene har man utsikt mot havet og naboøya Fuerteventura. Fra Playa Blanca går det også ferge til Corralejo på Fuerteventura. Stedet passer for barnefamilier og de som vil ha det litt rolig i ferien. Samtidig finnes det steder for shopping og uteliv.
Jón Ólafsson

**Jón Ólafsson** er navnet til flere personer:

* Jón Ólafsson fra Grunnavík (1705−1779), islandsk lærd
* Jón Ólafsson (den lærde) (1731–1811), islandsk lærd
* Jón Ólafsson (redaktør) (1850–1916), islandsk redaktør
* Jón Ólafsson (filosof) (1964–), islandsk filosof
* Jón Ólafsson (musiker) (1963–), islandsk musiker